### | | | | --- | --- | | | | | --- | | **Teknik- og Miljøudvalget** 14. juni 2018 Sagsnr. 710-2018-18047 Dok.nr. 710-2018-144182 Sagsbehandler DPTSAE | | 57.                 Støjhandlingsplan 2018-23 for statens veje - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Planloven og Lov om offentlige veje |

###

**SAGENS INDHOLD**

Byrådet skal i denne sag behandle et høringssvar til
Støjhandleplan 2018-2023 for statens veje i [adresse].

[adresse] har 9. maj 2018 modtaget en høring over
støjhandleplanen, hvori der henvises til høringsmaterialet på Vejdirektoratets
hjemmeside. Høringsmaterialet i form af Vejdirektoratets rapport om
støjhandleplan er vedlagt som bilag.

Der er fastsat høringsfrist 8. juni 2018, og på den
baggrund har forvaltningen sendt et høringssvar til Vejdirektoratet.
Høringssvaret er indsendt med forbehold for efterfølgende politisk godkendelse.
Høringssvaret er vedlagt som bilag.

Støjhandleplanen for statens veje er en handleplan, som Vejdirektoratet
udarbejder hvert 5. år for det statslige vejnet. Heri udpeges de særligt
støjbelastede boligområder ved statens veje (Rute 26 og E45 i [adresse]
Kommune). Samtidig vurderer Vejdirektoratet hvilke støjbelastede boligområder,
som skal aflastes med støjreducerende tiltag. Vejdirektoratet prioriterer
indsatserne og foretager en vurdering, hvor der kan skabes mest støjreduktion
indenfor de økonomiske rammer.

I forslaget til Støjhandlingsplanen 2018-23 er der udpeget fire
boligområder i [adresse], som er udsat for støj på mere end 65 dB. Det
drejer sig om Ron Olesen, [adresse], [adresse] og Sarah Christiansen – alle boligområder langs
rute 26 mellem [adresse] og Viborg.

**VURDERING**

Vejdirektoratet beskriver for de fire boligområder, at
boligerne ligger på begge sider af [adresse] og har direkte adgang hertil.
Vejdirektoratet konkluderer dog at ”der er ikke planer etablering af
støjafskærmende tiltag på strækningen”.

[adresse] ser sig i høringssvaret enige i
betragtningen om, at disse boligområder er udsat for støjgener afledt af
trafikken på rute 26, men påpeger derefter, at Vejdirektoratets konklusion ikke
indeholder en løsning på problemet.

[adresse] forventer, at Vejdirektoratet som minimum
kortlægger mulighederne for på kort sigt at afdæmpe støjgenerne for beboerne i
de fire boligområder.

I forlængelse heraf påpeger høringssvaret behovet for at
følge op på tidligere beslutning om vejføring af en ny rute 26. Høringssvaret
fastslår, at den beslutning snarest muligt følges op af en beslutning om tidsplan,
og at der rettes et stærkt fokus på, at projektet bliver tilgodeset i kommende
finanslov.

**ØKONOMI**

Der er ingen direkte økonomiske konsekvenser for [adresse]
Kommune.

**INDSTILLING**

Direktøren for Teknik og Kultur indstiller til Byrådet:

1. At det afsendte høringssvar tages til
efterretning.

**BESLUTNING**

**Bilag**

|  |  |
| --- | --- |
| Forslag til Støjhandlingsplan for statens veje - 2018-2023 - Rapport nr. 585 | 710-2018-144219 |
| Høringssvar til Støjhandlingsplan 2018-23 fra [adresse] 8. juni 2018 | 710-2018-144180 |